لإكواطّور (ب الصبليونية: República del Ecuador) هي بلاد جات ف أمريكا لجنوبية، تاتحدها كولومبيا من الشمال، پيرو من لجنوب و الشرق، و لمحيط لهادي من لغرب. لإكواطّور هي و الشيلي هوما الجوج بلدان ف أمريكا لجنوبية كاملة اللي ماعندهومش حدود مع لبريزيل. سكنو بزاف د الشعوب فلأرض اللي فيها لإكواطّور، و كانو داخلين مع لإمبراطورية د لأنكا ف لقرن 15. ف لقرن 16 ستعمرات صبانيا لمنطقة و بقات محتلاها تال 1820، فين ستاقلات و ولاًت طرف د كولومبيا لكبيرة. ف 1830 ستاقلاًت لإكواطّور اللي كانعرفو دابا و ولاًت بلاد عندها سيادة. تيسكنو ف لإكواطّور تقريبا 17.1 مليون د الناس و لعاصمة ديالها هي كيطو. اللغة الرسمية ف لبلاد هي الصبلوينية، و عاد كاين 13 لغة معتارف بيها بحال لكيشوا و الشوار و لغات أصلية وحداخرا. لفلوس ديال لإكواطّور هي الدولار لميريكاني و النضام د لحكيم فيها هو نضام جمهوري ديموقراطي تمتيلي.